A disceisa
Quande s'arriva là dovve finisce
a gran salita e, senza fadigà,
se va avanti pe poco, se capisce
che no resta nint'àtro che chinà.
Allòa comme fa un che pè a disceisa
un carego o camalla e o no n'ha coae
e o se o leva da-e spalle perché o peiza
e lè o l'è stanco morto e in ciù o l'ha sae,
se descarega a saura(zavorra) che s'ha addosso
e se vorrieiva portà via o paggieu(scappare via),
destrigàse,fà fìto a sàtà o fosso,
o beive a zoventù, ma no se peu.
intanto o tempo o passa, a morte a vèn:
beati quelli c'han faeto do ben.
Antonio Canepa
lij_Latn lij_Latn lmo_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn yor_Latn lij_Latn lij_Latn lij_Latn scn_Latn